
Për dhënie ndërtese për selinë qendrore të Partisë për Drejtësi, Integrim dhe Unitet

Në mbështetje të nenit 100 të Kushtetutës dhe të neneve 22 e 22/1 të ligjit nr. 8580, datë 17.2.2000 “Për partitë politike”, të ndryshuar, me propozimin e Ministrit të Brendshëm, Këshilli i Ministrave


Vendosi:

1. Kati i parë i ndërtesës, dhënë në përdorim për selinë qendrore të ish-Partisë Demokrate, Tiranë, i ndodhur në rrugën “Myslym Shyri”, sipas planimetrisë që i bashkëlidhet këtij vendimi, të jepet si ndërtesë për selinë qendrore të Partisë për Drejtësi, Integrim dhe Unitet.
2. Vendimi nr. 4, datë 5.1.2002 i Këshillit të Ministrave “Për dhënie ndërtese për selinë qendrore të Partisë Demokrate”, shfuqizohet.
3. Ngarkohen Ministri i Brendshëm dhe Partia për Drejtësi, Integrim dhe Unitet për zbatimin e këtij vendimi.
Ky vendim hyn në fuqi menjëherë.

